REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/348 -14

26. oktobar 2014. godine

B e o g r a d

Z A P I S N I K

44. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 26. OKTOBRA 2014. GODINE

 Sednica je počela u 10,30 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Katarina Rakić, Dragan Nikolić, Biljana Pantić Pilja, Svetislav Vukmirica, Nenad Nikolić, zamenik člana Aleksandra Jablanovića, Tanja Tomašević Damnjanović, Žarko Mićin, Neđo Jovanović, Balint Pastor, Mirko Čikiriz, Vesna Besarović i Vesna Martinović.

 Sednici nisu prisustvovali: Veroljub Arsić, prof. dr Janko Veselinović, Žarko Obradović i Petar Petrović, kao ni njihovi zamenici.

Na predlog predsednika Odbora, većinom glasova je usvojen sledeći

D n e v n i r e d :

1. Razmatranje amandmana koji je podneo Odbor za rad, socijalna pitanja, društvenu uključenost i smanjenje siromaštva na Predlog zakona o privremenom uređivanju načina isplate penzija.

1. tačka dnevnog reda. Razmatranje amandmana koji je podneo Odbor za rad, socijalna pitanja, društvenu uključenost i smanjenje siromaštva na Predlog zakona o privremenom uređivanju načina isplate penzija.

Odbor je u skladu sa članom 164. Poslovnika Narodne skupštine razmotrio amandman koji je na član 1. Predloga zakona o privremenom uređivanju načina isplate penzija, podneo Odbor za rad, socijalna pitanja, društvenu uključenost i smanjenje siromaštva i smatra da je amandman u skladu sa Ustavom i pravnim sistemom Republike Srbije.

 Odbor je odluku doneo jednoglasno.

 Za izvestioca Odbora na sednici Narodne skupštine određen je predsednik Odbora.

 Sednica je završena u 10,45 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović